
Klassi täituvuse piirnormi kehtestamine
Narva Pähklimäe Gümnaasiumis
1. Asjaolud ja menetluse käik.

Narva Pähklimäe Gümnaasium on Narva linna munitsipaalasutus, mis loob võimalused põhi- ning üldkeskhariduse omandamiseks. Põhikoolis on 1.-9. klass, gümnaasiumis on 10.-12. klass.

Narva Linnavalitsuse Kultuuriosakonda saabus Narva Pähklimäe Gümnaasiumi direktori 18.08.2009. a taotlus nr 1.1-19/75 palvega lubada klassi täituvuse ülemise piirnormi suurendamist asutuse 1. klassides kuni 27 õpilaseni. Klasside täituvuse ülemise piirnormide suurendamine on heakskiidetud Narva Pähklimäe Gümnaasiumi hoolekogu poolt. Sotsiaalministri 29.08.2003. a määrusega nr 109 „Tervisekaitsenõuded koolidele“ § 4 punktiga 3 sätestatut täidetakse muudatuste tegemisel.

2. Õiguslikud alused.

Vastavalt põhikooli- ja gümnaasiumiseaduse § 25 lõikele 1 klassi täituvuse ülemine piirnorm on põhikooliastmes 24 õpilast. Vastavalt põhikooli- ja gümnaasiumiseaduse § 25 lõikele 1² võib kooli pidaja direktori ettepanekul ning hoolekogu nõusolekul kehtestada põhikooli- ja gümnaasiumiseaduse § 25 lõikega 1 sätestatud piirnormist suurema klassi täituvuse ülemise piirnormi.
Narva Linnavolikogu 16.08.2007. a määruse nr 30 kohaselt delegeeris Narva Linnavolikogu põhikooli- ja gümnaasiumiseaduse § 25 lõikega 12 ettenähtud küsimuse lahendamise Narva Linnavalitsusele. 

3. Otsus.

Kehtestada 1. klasside täituvuse ülemiseks piirnormiks Narva Pähklimäe Gümnaasiumis 27 õpilast.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus rakendub alates 01.09.2009.a.
4.3 Korraldus jõustub seadusega  sätestatud korras.

